नविता र विनेश एकल च्याम्पियन
विनेश खनियाँ र नविता श्रेष्ठले पाँचौं सम्झना कप अन्तर्राष्ट्रिय टेबलटेनिस प्रतियोगिताको एकलतर्फ उपाधि जितेका छन् । दुवै नेपाल पुलिस क्लबका खेलाडी हुन् । लैनचौरस्थित राष्ट्रिय टेबलटेनिस प्रशिक्षण केन्द्रमा भएको पुरुष फाइनलमा विनेशले भारतको ग्लोबल टेबलटेनिस एकेडेमीका सन्तोषकुमार रमेशलाई ७–११, ११–५, ११–९, १५–१३, १०–१२, ११–३ को सेटमा पराजित गरे ।
काठमाडौँ — विनेश खनियाँ र नविता श्रेष्ठले पाँचौं सम्झना कप अन्तर्राष्ट्रिय टेबलटेनिस प्रतियोगिताको एकलतर्फ उपाधि जितेका छन् । दुवै नेपाल पुलिस क्लबका खेलाडी हुन् । लैनचौरस्थित राष्ट्रिय टेबलटेनिस प्रशिक्षण केन्द्रमा भएको पुरुष फाइनलमा विनेशले भारतको ग्लोबल टेबलटेनिस एकेडेमीका सन्तोषकुमार रमेशलाई ७–११, ११–५, ११–९, १५–१३, १०–१२, ११–३ को सेटमा पराजित गरे ।वाइल्ड कार्ड भारतका प्रशन्न कुमार र ग्लोबलका भ्रिसिन वभनका तेस्रो भए ।महिलातर्फ नौपल्टकी राष्ट्रिय च्याम्पियन नविताले कान्तिपुर भ्याली पिङपोङ क्लबकी रविना महर्जनलाई ११–२, ११–३, ११–३, ११–५ को सोझो सेटमा हराइन् । पुलिककी एलिना महर्जन र कान्तिपुरकी दिया देउला तेस्रो भए ।पुरुष/महिला एकलमा शीर्ष तीन स्थान हात पार्नेले क्रमशः ५० हजार, २५ हजार र १० हजार रुपैयाँ पुरस्कार पाए । सम्झना ल्याबोरेटरी क्लिनिकको मुख्य प्रायोजनमा ललितपुर जिल्ला टेबलटेनिस क्लबले आयोजना गरेको प्रतियोगिता विभिन्न ७ इभेन्टमा भएको थियो ।टिम इभेन्टमा पुरुषतर्प ग्लोबल तथा महिलामा पुलिस क्लबले स्वर्ण जितेका थिए । भेट्रानको पुरुष सिंगल्स ४० वर्षमाथि गल्कोपाखा समाज सेवाका चन्दन शाही र ५५ वर्षमाथि एनसीसीएसका कपुर शर्मा पौडेल च्याम्पियन बने । भेट्रान ४० वर्षमाथि महिला सिंगल्समा ज्ञानभैरव डिल्लीबजार टेबलटेनिस क्लबकी इन्दिरा पौडेल पराजुलीले स्वर्ण जितेकी थिइन् । भेट्रानमा विजेताले २० हजार, दोस्रोले १० हजार र तेस्रोले ५ हजार पुरस्कार प्राप्त गरे ।विजेतालाई राखेप सदस्य–सचिव टंकलाल घिसिङ, अखिल नेपाल टेबलटेनिस संघका अध्यक्ष चतुरानन्द राजवैद्य, सम्झनाकी सीईओ रजना जोशी, आयोजक क्लबका अध्यक्ष उर्दीप जोशीलगायतले पुरस्कृत गरे ।सुवाललाई लाइफटाइमटेबलटेनिसका पूर्वराष्ट्रिय खेलाडी दिगम्बरमान सुवाललाई ‘लाइफटाइम एचिभमेन्ट’ अवार्डबाट सम्मान गरिएको थियो । उनी चारपटकका राष्ट्रिय च्याम्पियन हुन् । मिस नेवा सलिना महर्जन पनि सम्मानित भइन् ।पाँचदिने प्रतियोगितामा २ सय पुरुष र ५६ महिला खेलाडी प्रतिस्पर्धी थिए । सबैभन्दा कम उमेरमा स्ट्याग च्याम्पियन्स एकेडेमीकी ७ वर्षीया प्राज्ना महर्जन प्रतिस्पर्धी रहिन् । बढी उमेरमा ८१ वर्षीया शान्तिदेवी मानन्धर थिइन् ।